Document ID: 32000R1476

Komission asetus (EY) N:o 1476/2000,
annettu 10 päivänä heinäkuuta 2000,
neuvoston asetuksen (EY) N:o 3448/93 soveltamisalaan kuuluvien Norjasta lähtöisin olevien tavaroiden yhteisöön tuontiin 1 päivästä heinäkuuta 2000 sovellettavien maksujen maatalousosien ja lisätullien vahvistamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyihin maataloustuotteiden valmistuksessa tuotettuihin tavaroihin sovellettavasta kauppajärjestelmästä 6 päivänä joulukuuta 1993 annetun neuvoston asetuksen (EY) N:o 3448/93(1), sellaisena kuin se on viimeksi muutettuna asetuksella (EY) N:o 2491/98(2), ja erityisesti sen 7 artiklan,
sekä katsoo seuraavaa:
(1) Euroopan yhteisön ja Norjan kuningaskunnan välisen sopimuksen(3) toisen pöytäkirjan mukauttamista koskevan kirjeenvaihtona tehdyn sopimuksen liitteessä tarkoitetut maatalouden maksuosuudet tulisi määrittää. Näistä toimenpiteistä johtuvat tullit eivät voi olla suuremmat kuin ne, jotka johtuvat yhteisen tullitariffin soveltamisesta.
(2) Komission asetuksessa (EY) N:o 1460/96(4), sellaisena kuin se on muutettuna asetuksella (EY) N:o 2495/97(5), annetaan asetuksen (EY) N:o 3448/93 7 artiklassa tarkoitetut yksityiskohtaiset säännöt tiettyihin maataloustuotteiden valmistuksessa tuotettuihin tavaroihin sovellettavien, etuuskohteluun perustuvien kauppajärjestelmien soveltamisesta,
ON ANTANUT TÄMÄN ASETUKSEN:
1 artikla
Tämän asetuksen liitteissä vahvistetaan neuvoston asetuksen (EY) N:o 3448/93 liitteen B taulukon 1 soveltamisalaan kuuluvien Norjasta lähtöisin olevien tavaroiden yhteisöön tuontiin 1 päivästä heinäkuuta 2000 sovellettavat maksujen maatalousosat ja vastaavat lisätullit.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä heinäkuuta 2000.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 10 päivänä heinäkuuta 2000.

Labels: 3
15
17
18